Държавен вестник, бр. 35, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  35
12.1. членове на Административния съвет;
12.2. членове на Консултативния комитет;
12.3. междуправителствени организации, 
които се интересуват от работата на Съвета 
по пощенска експлоатация;
12.4. други страни членки на Съюза.
13. Поради логистични причини Съветът 
по пощенска експлоатация може да ограничи 
броя на участниците от всеки наблюдател. Той 
може да ограничи и правото им на изказване 
по време на обсъжданията.
14. Членовете на Съвета по пощенска 
експлоатация участват ефективно в неговите 
дейности. Наблюдателите могат по тяхно ис­
кане да бъдат упълномощени да сътрудничат 
на предприетите проучвания, като спазват 
условията, които Съветът може да създаде, за 
да осигури продуктивността и ефикасността на 
своята работа. Те могат да бъдат приканени 
да председателстват работни групи и екипи 
за проекти, когато техните знания и опит го 
аргументират. Участието на наблюдателите се 
извършва без допълнителни разходи за Съюза. 
15. В изключителни случаи наблюдателите 
могат да бъдат изключени от заседание или от 
част от заседание. Също така тяхното право 
да получават някои документи може да бъде 
ограничено, в случай че поверителността на 
темата на заседанието или на документа го 
изисква; решението, свързано с такова огра­
ничение, може да бъде взето за всеки случай 
поотделно, от всеки засегнат орган или от 
неговия председател; различните случаи се 
сигнализират на Административния съвет и 
на Съвета по пощенска експлоатация, ако 
се касае за въпрос, към който представляват 
специален интерес за този орган. Впоследствие 
Административният съвет, може, ако счете за 
необходимо, да преразгледа ограничението 
след консултиране със Съвета по пощенска 
експлоатация, когато това е необходимо.
16. Председателят на Консултативния коми­
тет представлява този орган на заседанията на 
Съвета по пощенска експлоатация в случаите, 
когато дневният ред съдържа въпроси, инте­
ресуващи Консултативния комитет.
17. Съветът по пощенска експлоатация може 
да покани на своите заседания без право на глас:
17.1. всяка международна организация или 
всяко квалифицирано лице, което желае да 
приобщи към своята дейност;
17.2. всяка страна членка, която не принад­
лежи към Съвета по пощенска експлоатация;
17.3. всяка асоциация или предприятие, с 
които Съветът желае да се консултира по въ­
проси, свързани с неговата дейност.
Член V
(Член 105 изменен)
Информация за дейността на Съвета по по­
щенска експлоатация
1. След всяка сесия Съветът по пощенска 
експлоатация информира страните членки, тех­
ните избрани оператори, ограничените съюзи 
и членовете на Консултативния комитет за 
своята дейност, като им изпраща аналитичен 
отчет, както и своите резолюции и решения.
2. Съветът по пощенска експлоатация изготвя 
за Административния съвет годишен отчет за 
своята дейност.
3. Съветът по пощенска експлоатация изготвя 
за Конгреса доклад за цялостната си дейност и 
го изпраща на пощенските администрации на 
страните членки на Съюза, на техните избрани 
оператори и на членовете на Консултативния 
комитет най-късно два месеца преди открива­
нето на Конгреса.
Член VІ
(Член 106 изменен)
Състав, функциониране и заседания на Кон­
султативния комитет
1. Консултативният комитет има за цел 
да представлява интересите на пощенския 
сектор в широкия смисъл на думата, както и 
да служи за рамка на ефикасен диалог между 
заинтересованите страни. Той включва непра­
вителствени организации, представляващи 
клиенти, доставчици на услуги за доставяне, 
работнически организации, доставчици на 
стоки и услуги, работещи за сектора на по­
щенските услуги и подобни организации, които 
групират частни лица, както и предприятия, 
които желаят да допринесат за осъществява­
нето на мисията и на целите на Съюза. Ако 
тези организации са регистрирани, те трябва 
да бъдат регистрирани в някоя страна – член­
ка на Съюза. Административният съвет и 
Съветът по пощенска експлоатация посочват 
своите съответни членове, заседаващи като 
членове на Консултативния комитет. Извън 
членовете, посочени от Административния 
съвет и на Съвета по пощенска експлоата­
ция, присъединяването към Консултативния 
комитет се определя след осъществяване на 
процес на подаване на молба и на нейното 
приемане, разработен от Административния 
съвет и осъществен съгласно разпоредбите 
на чл. 102.6.31.
2. Всеки член на Консултативния комитет 
определя своя собствен представител.
3. Разходите по функционирането на Консул­
тативния комитет се разпределят между Съюза 
и членовете на Комитета съобразно начините, 
определени от Административния съвет.
4. Членовете на Консултативния комитет 
не се ползват с никакво възнаграждение или 
заплата.
5. Консултативният комитет се реорганизира 
след всеки Конгрес съобразно рамката, израбо­
тена от Административния съвет. Председателят 
на Административния съвет председателства 
организационното заседание на Консултатив­
ния комитет, по време на което се провеждат 
изборите за председателя на споменатия по-
горе комитет.